stanford-oval/wikipedia huggingface dataset:
หฤทัย ม่วงบุญศรี
ประวัติ > ชีวิตส่วนตัว

อุ๊ หฤทัย ม่วงบุญศรี ได้สมรสกับ นายสมโชค สุทธิโสม ในเดือนมกราคมปี พ.ศ. 2547 มีบุตรชายด้วยกัน 1 คน โดยเธอได้ให้กำเนิดบุตรชายคนแรกเมื่อปี 2555 ชื่อ ด.ช.พุทธคุณ สุทธิโสม นอกจากงานเพลงแล้ว อุ๊ หฤทัยยังมีกิจการค่ายมวยไทยของครอบครัวชื่อค่าย "ลูกเจ้าแม่เข็มทอง" และร้านจำหน่ายกางเกงมวย "ลุมพินีช็อป" อีกด้วย ต้นปี 2556 อุ๊ หฤทัย ได้แท้งลูกคนที่สองเนื่องจากตกเลือดในขณะเล่นคอนเสิร์ตที่จังหวัดขอนแก่น ก่อนจะตั้งครรภ์อีกครั้งและได้คลอดบุตรสาวชื่อ ภูรดา ในเดือนมิถุนายน ปี 2557
ผลงาน > ร่วมกับวงเปเปอร์แจม

| ชื่ออัลบั้ม | ปีที่วางแผง | รายชื่อเพลง |
| --- | --- | --- |
| เปเปอร์แจม | พ.ศ. 2540 | รายชื่อเพลง เธอกับฉันและช้าง  หนทางของเธอ  รู้ตัวหรือเปล่า  เรื่องเท่านี้  อย่าห่วงไปเลย  ฉันขอร้อง  ไม่รักดี  เธอรักตัวเอง  เพราะฟ้ากว้าง  เพราะเท้าคู่นี้  |
ผลงาน > อัลบั้มเดี่ยวและร่วมกับศิลปินอื่น

| ชื่ออัลบั้ม | ปีที่วางแผง | รายชื่อเพลง |
| --- | --- | --- |
| By Heart | พ.ศ. 2542 | รายชื่อเพลง เอ๋อ-เหวอ-เพี้ยน  โธ่เอ๊ย..เด็กเด็ก  ชอบพระพยอม  หยาบคาย  ฉันว่ามันแปลก  มันกว่ากันเยอะ  อย่ารักนะ  บ้าไปแล้ว  หายใจไป  ตื่น  |
| Seven | พ.ศ. 2544 | รายชื่อเพลง ความรักทั้งเจ็ด  กลับมาหาเพื่อน  ฉันไม่เป็นไร  เธอแหละ  แค่หลับตา  ดอกไม้กับแจกัน  อ่อนไหว  เหตุนี้จึงรักเธอ  อกหักใช่ไหม  ใหม่ใหม่ก็ดี  เหตุการณ์ไม่เคยเปลี่ยน  |
| The Voice | พ.ศ. 2544 | รายชื่อเพลง จะภาวนา  คนเก่งของฉัน  คืนเหงา เหงา  ผู้หญิงบ้า  น้องเอ๋ย  หัวใจในฤดูแล้ง  ฉันรู้สึก  ใช้กรรม  กลับไปกลับมา  ลืมตา  |
| แอม + อุ๊ | พ.ศ. 2546 | รายชื่อเพลง ตำนานคนโชคดี  ตุ๊กตาเพื่อนเก่า  คล้ายคล้ายว่าใช่  ให้อภัย  นายปัจจุบัน  ความฝัน ขอบฟ้าและพายุ  ไฟกับน้ำแข็ง  จะพูดกับคน  ไม่เสียใจ  อธิษฐานให้เธอ  |
ผลงาน > อัลบั้มอื่นๆ

| ปี พ> ศ. | ชื่อเพลง | อัลบั้ม | หมายเหตุ |
| --- | --- | --- | --- |
| 2543 | ให้มันเป็นไป (ต้นฉบับโดย อัสนี-วสันต์) | ลงเอย พี่น้องร้องเพลง อัสนี-วสันต์ | อัลบั้มรวมศิลปิน |
| 2543 | 1.แค่หลับตา 2.กลางสายหมอก 3.ฉันไม่เป็นไร(ร้องคู่กับ นิโคล เทริโอ) | Seven | อัลบั้มรวมศิลปิน |
| 2546 | ยิ่งสูงยิ่งหนาว  (ต้นฉบับโดย เรวัติ พุทธินันทน์) | She Sing His Song | อัลบั้มรวมศิลปิน |
| 2546 | คืนไร้เงา | - | เพลงประกอบภาพยนตร์เรื่อง คืนไร้เงา |
| 2547 | ไม่เห็นใครแน่นอน  (ต้นฉบับโดยอินคา) | The Living Project 1 | รวมศิลปิน |
| 2547 | คู้แท้ (ต้นฉบับโดยธงไชย แมคอินไตย์) | - | เพลงประกอบละครเรื่อง ในเรือนใจ (ช่อง 7) |
| 2552 | Save The Earth | - | เพลงประกอบภาพยนตร์2022 สึนามิ วันโลกสังหาร |
| 2553 | 1.เปล่าหรอกนะ 2.ขาดเธอ 3.เดิมพันชีวิต 4.เสี่ยงเป็นเสี่ยงกัน (ร้องคู่กับป็อป แคลอรีส์ บลาห์ บลาห์) | Cover Live Seefa Music On The Beach | อัลบั้มรวมศิลปิน |
| 2554 | พลิกใจ ให้พอเพียง | - | เพลงประกอบโฆษณาปตท. |
| 2557 | ลูกไม้ของพ่อ | - | เพลงประกอบละครแสงดาวกลางใจ (ช่อง 3) |
| 2557 | คนแปลกหน้า (ร้องคู่กับ ซานิ นิภาภรณ์) | - | เพลงประกอบภาพยนตร์สั้น Hello Stranger Project ตอน คนแปลกหน้า |
| 2559 | หน้ากาก | - | เพลงประกอบละครหน้ากากนางเอก (ช่องเวิร์คพอยท์) |
ผลงาน > ภาพยนตร์

ภาพยนตร์เรื่อง รักมันใหญ่มาก (พ.ศ. 2554)
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2562 | รักนี้หัวใจเราจอง | จีเอ็มเอ็ม 25 | พิธีกรรายการเม้าท์ไม่หยุด | รับเชิญ |
2562:
ผลงาน > คอนเสิร์ต

ปี 2544 คอนเสิร์ต Seven Live In Bangkok  ที่อินดอร์ สเตเดี้ยม หัวหมาก
ปี 2545 แขกรับเชิญ คอนเสิร์ต Song & Story เรื่องเล่ากับเสียงเพลง ของ แอม เสาวลักษณ์
ปี 2546 คอนเสิร์ต Amp Au Fine Time  ร่วมกับ แอม เสาวลักษณ์
ปี 2546 คอนเสิร์ต Divas and Gentlement concert   ร่วมกับ แอม เสาวลักษณ์  ,  นันทิดา แก้วบัวสาย  ,  วิยะดา โกมารกุล ณ นคร  ,  กบ ทรงสิทธิ์  ,  เจตริน วรรธนะสิน  ,  พลพล พลกองเส็ง  และ  ศิรศักดิ์
ปี 2546 แขกรับเชิญ  คอนเสิร์ต แบบ เบิร์ด เบิร์ด โชว์ 2003  Together
ปี 2551 แขกรับเชิญคอนเสิร์ต DA  ENDORPHINE illusion Concert  โดย อุ๊ ร้องเพลงคู่กับ ดา ธนิดา ธรรมวิมล ในเพลง  “คำขอสุดท้าย”   และร้องเดี่ยวในเพลง “ไม่รักดี”   ที่อินดอร์ สเตเดี้ยม หัวหมาก
ปี 2551 "อุ๊" ร่วมงานกับศิลปินหญิงแถวหน้าของเมืองไทย  อาทิเช่น   แอม เสาวลักษณ์ , ฐิติมา สุตสุนทร , วิยะดา โกมารกุล ณ นคร , ศรัณย่า ส่งเสริมสวัสดิ์ , มิ้นท์ มาลีวัลย์  และ โบ สุนิตา  ออกคอนเสิร์ต Green Concert#11 Seven Divas ที่ รอยัล พารากอน ฮอลล์
ปี 2552  คอนเสิร์ต Amp Au Feminine Night Concert   ร่วมกับ แอม  เสาวลักษณ์
ปี 2552 คอนเสิร์ต Green Concert#12 Greenwave’s The Greatest Songs   เมื่อ 26-27 กันยายน 2552 ที่รอยัล พารากอน ฮอลล์
ปี 2552 คอนเสิร์ต Seefah Music on the beach  ร่วมกับ แอม  เสาวลักษณ์ , ธนิดา ธรรมวิมล , ป็อป แคลอรี , อ๊อฟ ปองศักดิ์ , อนุวัฒน์ สงวนศักดิ์ภักดี  และ  ชิน ชินวุฒ   เมื่อ 28 พฤศจิกายน 2552
ปี 2555 แขกรับเชิญในคอนเสิร์ต I Am What I Amp 30 ปี  แอม เสาวลักษณ์
ปี 2556 คอนเสริร์ต GREEN CONCERT หมายเลข 16 SEVEN RETURN ณ รอยัล พารากอน ฮอลล์
ปี 2560 คอนเสริร์ต FUN NIGHT ONLY ร่วมกับ  มัม ลาโคนิก , ตุ๊ก วิยะดา เมื่อ 25 มีนาคม 2560 ณ โรงภาพยนตร์สกาล่า
รางวัลที่ได้รับ

ปี พ.ศ. 2542  รางวัลศิลปินหญิงเดี่ยวยอดเยี่ยม จากสีสันอะวอร์ดส์
ปี พ.ศ. 2544 รางวัลศิลปินหญิงเดี่ยวยอดเยี่ยม จากสีสันอะวอร์ดส์
การเมือง

อุ๊ หฤทัย มีความสนใจในการเมืองมานานแล้ว ในเหตุการณ์พฤษภาทมิฬ พ.ศ. 2535 เคยเข้าร่วมชุมนุม และถูกจับคุมขังนาน 2 วัน 1 คืน ก่อนจะได้รับการปล่อยตัว เคยเป็นสมาชิกพรรคประชาธิปัตย์ และเป็นอดีตสมาชิกสภาเขตพระโขนง
อุ๊ ปัจจุบันอยู่พรรคไทยภักดีของหมอวรงค์ เดชกิจวิกรม และมีบทบาทเป็นอย่างมากรวมไปถึงเธอประกาศจุดยืนอย่างชัดเจนว่าเธอเคลื่อนไหวปกป้องสถาบันกษัตริย์ และเป็นหนึ่งในแกนนำไทยภักดี
แหล่งข้อมูลอื่น

ประวัติย่อ หฤทัย ม่วงบุญศรี
ชีวประวัติ หฤทัย ม่วงบุญศรีเก็บถาวร 2016-03-06 ที่ เวย์แบ็กแมชชีน
อำเภอเลาขวัญ

| อำเภอเลาขวัญ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Lao Khwan
ทางหลวงหมายเลข 3306 บริเวณวัดเขาวัง
คำขวัญ: โบสถ์เก่ามิ่งขวัญ อีสานภาคกลาง ชุมทางเกษตรกรรม ผ้าทองามล้ำ แหล่งน้ำห้วยเทียน หลวงพ่อเยี่ยมรวมใจ งามวิไลเบญจรงค์ มั่นคงด้วยน้ำใจ
แผนที่จังหวัดกาญจนบุรี เน้นอำเภอเลาขวัญ
พิกัด: 14°35′47″N 99°46′29″E﻿ / ﻿14.59639°N 99.77472°E﻿ / 14.59639; 99.77472
ประเทศ:  ไทย
จังหวัด: กาญจนบุรี
พื้นที่
 • ทั้งหมด: 831.3 ตร.กม. (321.0 ตร.ไมล์)
ประชากร (2564)
 • ทั้งหมด: 58,338 คน
 • ความหนาแน่น: 70.18 คน/ตร.กม. (181.8 คน/ตร.ไมล์)
รหัสไปรษณีย์ : 71210
รหัสภูมิศาสตร์: 7110
ที่ตั้งที่ว่าการ: ที่ว่าการอำเภอเลาขวัญ ถนนเลาขวัญ-สระกระโจม ตำบลเลาขวัญ อำเภอเลาขวัญ จังหวัดกาญจนบุรี 71210
 ส่วนหนึ่งของสารานุกรมประเทศไทย
เลาขวัญ เป็นอำเภอในจังหวัดกาญจนบุรี เดิมเป็นส่วนหนึ่งของอำเภอพนมทวน แยกตั้งเป็นกิ่งอำเภอในปี พ.ศ. 2514 และตั้งเป็นอำเภอลำดับที่ 10 ของทางจังหวัดในปี พ.ศ. 2519
ที่ตั้งและอาณาเขต

อำเภอเลาขวัญ มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอด่านช้างและอำเภอหนองหญ้าไซ (จังหวัดสุพรรณบุรี)
ทิศตะวันออก ติดต่อกับอำเภอดอนเจดีย์และอำเภออู่ทอง (จังหวัดสุพรรณบุรี)
ทิศใต้ ติดต่อกับอำเภอห้วยกระเจา
ทิศตะวันตก ติดต่อกับอำเภอบ่อพลอยและอำเภอหนองปรือ
ประวัติ

ท้องที่เดิมเป็นส่วนหนึ่งของอำเภอบ้านทวน (อำเภอพนมทวน) ตั้งเป็นตำบลเลาขวัญขึ้นในปี พ.ศ. 2449 ทางราชการได้เห็นว่าพื้นที่บริเวณนี้มีความเจริญ เป็นที่ตั้งของตลาด สถานีตำรวจ มีระยะห่างจากอำเภอต้นสังกัดมากกว่า 38 กิโลเมตร มีพื้นที่กว้างขวาง ทางราชการจึงพิจารณาให้ตั้งขึ้นเป็นกิ่งอำเภอ ในปี พ.ศ. 2514 จึงพิจารณาให้ตั้ง 2 ตำบลเพิ่ม คือ แยกหมู่บ้านของตำบลเลาขวัญ ตั้งเป็น ตำบลหนองโสน และแยกหมู่บ้านของตำบลเลาขวัญรวมกับพื้นที่หมู่บ้านของตำบลดอนแสลบ ตั้งเป็น ตำบลหนองประดู่
นายวงษ์ ช่อวิเชียร ผู้ว่าราชการจังหวัดกาญจนบุรี และพลเอก ป.จารุเสถียร รัฐมนตรีว่าการกระทรวงมหาดไทย ได้ประกาศแยกพื้นที่ 3 ตำบล คือ ตำบลเลาขวัญ ตำบลหนองโสน ตำบลหนองประดู่ ตั้งเป็นกิ่งอำเภอ ใช้ชื่อกิ่งว่า "เลาขวัญ" มาจากราษฏรเชื้อสายลาวที่ได้อพยพตั้งถิ่นฐานอยู่บ้านเกาะบ้านเก่า มีอาชีพเกษตรกรรม ทำไร่ทำนา อาศัยแหล่งน้ำหนองบ้านเก่า คลองหมื่นเทพ เป็นแหล่งน้ำที่สำคัญในการใช้อุปโภคบริโภค ราษฏรมีอาชีพและความเป็นอยู่ที่ดีและอุดมสมบูรณ์ จึงได้ชักชวนญาติพี่น้องของตนเข้ามาตั้งถิ่นฐานเพิ่มขึ้น ได้เรียกชื่อว่า "บ้านเหล่าเดียวกัน" ซึ่งตามภาษาพูดว่า "บ้านเหล่ากัน" ตามสำเนียงลาวที่เป็นภาษาพูดของชาวบ้าน และได้เพี้ยนเป็น "บ้านเลาขวัญ"
นายประเทือง สินธิพงษ์ ผู้ว่าราชการจังหวัดกาญจนบุรี และหม่อมราชวงศ์เสนีย์ ปราโมช นายกรัฐมนตรี ได้พิจารณากิ่งอำเภอเลาขวัญ ของอำเภอพนมทวน สามารถจัดตั้งขึ้นเป็นอำเภอได้ ปีพ.ศ. 2519 จึงยกฐานะเป็นอำเภอ ภายหลังได้จัดตั้งสุขาภิบาล ไปรษณีย์โทรเลข ต่อมาพื้นที่หมู่ 2 บ้านหนองนกแก้ว รวมกับ 3 หมู่บ้านของตำบลหนองประดู่ ตั้งเป็น ตำบลหนองนกแก้ว และแยกพื้นที่หมู่ 3 บ้านหนองปลิง รวมกับ 5 หมู่บ้านของตำบลหนองโสน ตั้งเป็น ตำบลหนองปลิง ในปี พ.ศ. 2522
ต่อมามีการแยกพื้นที่หมู่ 7 บ้านทุ่งกระบ่ำ รวมกับ 5 หมู่บ้านของตำบลเลาขวัญ ตั้งเป็น ตำบลทุ่งกระบ่ำ ในปี พ.ศ. 2523 นายเจริญศุข ศิลาพันธุ์ ผู้ว่าราชการจังหวัดกาญจนบุรี และนายประเทือง กีรติบุตร รัฐมนตรีว่าการกระทรวงมหาดไทย พิจารณาพื้นที่หมู่ 4 บ้านหนองฝ้าย ตำบลหนองโสน (ขณะนั้น) มีลักษณะชุมชนขนาดใหญ่ เป็นที่ตั้งของตลาดการค้า จึงตั้งขึ้นเป็นสุขาภิบาลแห่งที่ 2 ของทางอำเภอ จนถึงปี พ.ศ. 2534 ได้แยกบ้านหนองฝ้าย รวมกับ 7 หมู่บ้านของตำบลหนองโสน ตั้งเป็น ตำบลหนองฝ้าย เป็นตำบลที่ 6 จนถึงปัจจุบัน
การแบ่งเขตการปกครอง > การปกครองส่วนภูมิภาค

อำเภอเลาขวัญแบ่งเขตการปกครองย่อยออกเป็น 7 ตำบล 90 หมู่บ้าน ได้แก่
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1. | เลาขวัญ | (Lao Khwan) |  | 16 หมู่บ้าน |  |
| 2. | หนองโสน | (Nong Sano) |  | 11 หมู่บ้าน |  |
| 3. | หนองประดู่ | (Nong Pradu) |  | 12 หมู่บ้าน |  |
| 4. | หนองปลิง | (Nong Pling) |  | 18 หมู่บ้าน |  |
| 5. | หนองนกแก้ว | (Nong Nok Kaeo) |  | 10 หมู่บ้าน |  |
| 6. | ทุ่งกระบ่ำ | (Thung Krabam) |  | 14 หมู่บ้าน |  |
| 7. | หนองฝ้าย | (Nong Fai) |  | 9 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเลาขวัญประกอบด้วยองค์กรปกครองส่วนท้องถิ่น 9 แห่ง ได้แก่
เทศบาลตำบลเลาขวัญ ครอบคลุมพื้นที่บางส่วนของตำบลเลาขวัญ
เทศบาลตำบลหนองฝ้าย ครอบคลุมพื้นที่บางส่วนของตำบลหนองฝ้าย
องค์การบริหารส่วนตำบลเลาขวัญ ครอบคลุมพื้นที่ตำบลเลาขวัญ (นอกเขตเทศบาลตำบลเลาขวัญ)
องค์การบริหารส่วนตำบลหนองโสน  ครอบคลุมพื้นที่ตำบลหนองโสนทั้งตำบล
องค์การบริหารส่วนตำบลหนองประดู่ ครอบคลุมพื้นที่ตำบลหนองประดู่ทั้งตำบล
องค์การบริหารส่วนตำบลหนองปลิง ครอบคลุมพื้นที่ตำบลหนองปลิงทั้งตำบล
องค์การบริหารส่วนตำบลหนองนกแก้ว  ครอบคลุมพื้นที่ตำบลหนองนกแก้วทั้งตำบล
องค์การบริหารส่วนตำบลทุ่งกระบ่ำ ครอบคลุมพื้นที่ตำบลทุ่งกระบ่ำทั้งตำบล
องค์การบริหารส่วนตำบลหนองฝ้าย ครอบคลุมพื้นที่ตำบลหนองฝ้าย (นอกเขตเทศบาลตำบลหนองฝ้าย)
แหล่งข้อมูลอื่น

เลาขวัญดอตคอม เว็บไซต์ชุมชนอำเภอเลาขวัญ เก็บถาวร 2014-12-17 ที่ เวย์แบ็กแมชชีน
ไร่มันสำปะหลัง บริเวณวัดเขาวัง
ธีรศักดิ์ บุญเรือง

| ธีรศักดิ์ บุญเรือง |
| --- | --- |

เกิด: พ.ศ. 2523 อำเภอเขาพนม จังหวัดกระบี่
เสียชีวิต: 27 เมษายน พ.ศ. 2567 (44 ปี) โรงพยาบาลมหาราชนครศรีธรรมราช อำเภอเมืองนครศรีธรรมราช จังหวัดนครศรีธรรมราช
สาเหตุเสียชีวิต: ภาวะพิษเหตุติดเชื้อ
ชื่ออื่น: เสี่ยต้อย ไอ้ต้อย
อาชีพ: เจ้าของร้านจำหน่ายและเปลี่ยนยางรถยนต์
สถานะทางคดี: เสียชีวิต

เหตุจูงใจ: หลอนประสาทจากยาบ้า
พิพากษาลงโทษฐาน:  ฆ่าผู้อื่นโดยเจตนา  มีอาวุธปืนและเครื่องกระสุนปืนไว้ในครอบครองโดยไม่ได้รับอนุญาต  พกพาอาวุธปืนไปในเมืองหมู่บ้านทางสาธารณะโดยไม่มีเหตุอันควร  ยิงปืนในที่สาธารณะ  เสพยาเสพติดประเภท 1 
บทลงโทษ: ประหารชีวิตลดโทษเหลือจำคุกตลอดชีวิตเปลี่ยนเป็นยกฟ้อง (2562)  ประหารชีวิต (2565)
รายละเอียด
วันที่: 6 กันยายน พ.ศ. 2565  7 กันยายน พ.ศ. 2565
ประเทศ: ประเทศไทย
รัฐ: จังหวัดกระบี่
ตำแหน่ง: ริมทางหลวงหมายเลข 4156 ตำบลพรุเตียว อำเภอเขาพนม สถานีตำรวจภูธรเขาพนม ตำบลเขาพนม อำเภอเขาพนม
ตาย: 3
บาดเจ็บ: 1
อาวุธ: ปืนลูกซอง   รถบีเอ็มดับเบิลยูรุ่น525I
วันที่ถูกจับ: 6 กันยายน พ.ศ. 2565
จำคุกที่: เรือนจำกลางนครศรีธรรมราช
 
ธีรศักดิ์ บุญเรือง หรือ ต้อย (พ.ศ. 2523 - 27 เมษายน พ.ศ. 2567) เป็นฆาตกรหมู่ชาวไทยผู้ก่อเหตุฆาตกรรมเด็กนักเรียนม.6 จำนวน 3 คน ที่อำเภอเขาพนม จังหวัดกระบี่ เนื่องจากหลอนยาเสพติด และยังได้ทำร้ายเพื่อนผู้ต้องขังขณะถูกคุมขังในสถานีตำรวจ เหตุการณ์ดังกล่าวส่งผลให้สมศักดิ์ เทพสุทิน รัฐมนตรีว่าการกระทรวงยุติธรรม ได้สั่งการให้สำนักงานคณะกรรมการป้องกันและปราบปรามยาเสพติด และหน่วยงานที่เกี่ยวข้อง เข้าตรวจค้นและยึดทรัพย์เครือข่ายค้ายาเสพติดในจังหวัดกระบี่
ประวัติ

ธีรศักดิ์เกิดเมื่อปี พ.ศ. 2523 เป็นชาวจังหวัดกระบี่ เขาเสพและติดยาบ้ามาเป็นเวลานานแล้ว แม่ของธีรศักดิ์เคยส่งเขาไปบำบัดยาเสพติดแต่หลังจากบำบัดเขาก็กลับมาเสพยาบ้าอีก ต่อมาเขามีภรรยาและลูกที่ตำบลเขาดิน ในช่วงประมาณปีพ.ศ. 2562 เขาเคยถูกจับกุมในจ้างวานฆ่าผู้หญิงคนหนึ่งในพื้นที่อำเภอเหนือคลองเนื่องจากมือปืนรับจ้างซัดทอดว่าเขาเป็นผู้จ้างวาน ศาลจังหวัดกระบี่ได้ตัดสินประหารชีวิต ต่อมาศาลอุทธรณ์ได้ลดโทษเหลือจำคุกตลอดชีวิต แต่ศาลฎีกาพิพากษายกฟ้อง ในระหว่างเมายาเสพติดเขาเคยใช้ปืนพกขนาด.38 กับปืนลูกซองยาวยิงประตูบ้านตนเองจนเป็นรูพรุนทั้งบาน และเคยใช้สีสเปร์ยพ่นที่ประตูหน้าบ้านว่า "ขาย มีปัญหาภายในครอบครัว" ทั้งๆที่ไม่ได้มีปัญหาอะไร เขามีพฤติกรรมชอบขับรถไปชนผู้อื่น เขาเคยขับรถไปชนพ่อตาของญาติหนึ่งในผู้เสียชีวิต ตอนแรกเขาตกลงจ่ายค่าเยียวยา 60,000 บาท แต่เขาจ่ายจริงน้อยกว่า
การก่อคดี

ในช่วงกลางคืนของวันที่ 5 กันยายน พ.ศ. 2565 ธีรศักดิ์ได้ชวนลูกและภรรยาให้ไปนอนที่ร้านจำหน่ายและเปลี่ยนยางรถยนต์ในตำบลพรุเตียว แต่เขาออกรถมาก่อนทำให้ลูกและภรรยาไม่เดินทางมาด้วย เขาขับรถเก๋งยี่ห้อบีเอ็มดับเบิลยูสีดำ รุ่น525I ไปตามทางหลวงหมายเลข 4156 
ต่อมาในเวลา 01.00 น. ของวันที่ 6 กันยายน พ.ศ. 2565 นายนนทภัทร อุดมศรี อายุ 18 ปี, นางสาวภัณธิรา ชูทอง อายุ 18 ปี และนางสาวณัชนิชา พันเซ่ง อายุ 18 ปี ทั้งสามเป็นโรงเรียนพนมเบญจา ได้ขับรถจักรยานยนต์ออกจากบ้านของภัณธิชาที่ตำบลพรุเตียวเพื่อเดินทางไปนอนที่บ้านของณัชนิชาที่ตำบลเขาพนม เมื่อเข้าใกล้โค้ง เขาได้ขับรถเบี่ยงเข้าเลนที่ทั้งสามขับรถจักรยานยนต์แล้วพุ่งชนประสานงากับรถจักรยายนต์ทำให้รถจักรยานยนต์ตกลงข้างทาง ธีรศักดิ์ได้ลงจากรถมาพร้อมกับปืนลูกซองยาวแล้วยิงทั้งสามคนจนเสียชีวิต ก่อนจะขับรถไปตามอำเภอลำทับ
เจ้าหน้าที่ตำรวจได้ลงพื้นที่และสอบสวนพยานที่เห็นเหตุการณ์และชาวบ้าน ต่อมาเจ้าหน้าที่ตำรวจได้ทราบชื่อคนร้ายคือธีรศักดิ์ บุญเรือง
การจับกุม

ในเวลา 07.30 น. เจ้าหน้าที่ตำรวจ และหน่วยสวาทของสถานีตำรวจภูธรเขาพนมนำกำลังจำนวน 20 นาย ล้อมร้านเปลี่ยนยางของธีรศักดิ์ที่ริมทางหลวงหมายเลข 4156 ตำบลพรุเตียว หลังจากเจ้าหน้าที่ตำรวจพบเจ้าของร้านคือธีรศักดิ์ เมื่อเดินทางไปถึงตำรวจได้พบรถเก๋งยี่ห้อบีเอ็มดับเบิลยูสีดำ รุ่น525I อยู่ในโรงรถข้างร้าน รถเก๋งมีสภาพกระจกด้านข้างคนขับแตกจากการกระแทกและด้านหน้าพังเสียหาย เจ้าหน้าที่ตำรวจได้เรียกธีรศักดิ์ซึ่งเป็นเจ้าของร้าน แต่เขาไม่ยอมเปิดประตู เมื่อพ่อแม่ของเขามาร่วมเจรจา หลังจากผ่านไปประมาณ 1 ชั่วโมง เขาได้เปิดประตูแง้มออกมาดู 1 ครั้ง เจ้าหน้าที่ตำรวจจึงวิ่งเข้าไปจับกุม เขาได้วิ่งหนีไปทางประตูด้านข้างพร้อมกับถือปืนพกขนาด.357 เมื่อเขาเห็นพ่อยืนอยู่ข้างตำรวจ เขาจึงโยนปืนทิ้งและยอมให้จับกุม ถัดจากนั้นเจ้าหน้าที่ตำรวจได้ตรวจค้นห้องนอนในบ้านของเขา โดยพบปืนลูกซองยาว 1 กระบอก และปลอกกระสุนปืนขนาด .357 กระจายอยู่ตามพื้นห้อง ตามลานในร้าน และยังพบรูกระสุนจำนวนมากบนผนังของร้าน เจ้าหน้าที่ตำรวจได้สอบถามธีรศักดิ์ เขาได้ให้การวกวน และยอมรับว่าเมื่อคืนเขาเสพยาบ้ามาจำนวน 2 เม็ด จากนั้นได้ขับรถคันดังกล่าวจากบ้านของภรรยาที่ตำบลเขาดิน เพื่อมุ่งหน้ากลับบ้านมาเพียงคนเดียว เมื่อถึงที่เกิดเหตุ เขาได้ขับรถพุ่งชนรถจักรยานยนต์เนื่องจากคิดว่ากลุ่มคนที่ขับรถมาจะฆ่าเขา หลังจากนั้นเขาจอดรถแล้วใช้ปืนลูกซองยิงใส่กลุ่มของผู้เสียชีวิต จำนวน 3 นัด ส่วนรถจักรยานยนต์ที่ไฟไหม้นั้นเกิดไฟลุกไหม้ขณะชนกัน  เขาได้ปฎิเสธว่าไม่ได้เผา
ในเวลา 17.30 น. ชุดสืบสวนของสถานีตำรวจภูธรเขาพนมได้นำตัวเขาไปส่งพนักงานสอบสวนและแจ้งข้อหาฆ่าผู้อื่นโดยเจตนา, ยิงปืนในที่สาธารณะ, พกพาอาวุธปืนไปในเมืองหมู่บ้านทางสาธารณะโดยไม่มีเหตุอันควร, มีอาวุธปืนและเครื่องกระสุนปืนไว้ในครอบครองโดยไม่ได้รับอนุญาต และเสพยาเสพติดประเภท 1 หลังจากนั้นเจ้าหน้าที่ตำรวจได้ควบคุมตัวเขาเข้าห้องขังรวมที่สถานีตำรวจภูธรเขาพนม เมื่อปลอดเจ้าหน้าที่ตำรวจ เขาได้ล็อกคอเพื่อนผู้ต้องขังคนหนึ่งแล้วจับหัวโขกพื้นจนได้รับบาดเจ็บสาหัส เจ้าหน้าที่ตำรวจจึงใช้ไม้ง่ามเพื่อควบคุมตัวของเขา แล้วนำตัวไปคุมขังที่ห้องขังเดี่ยว โดยเจ้าหน้าที่ตำรวจได้คัดค้านประกันตัวและขออนุมัติศาลจังหวัดกระบี่ฝากขังเพื่อฝากขังในวันที่ 7 กันยายน ต่อมาในวันที่ 8 กันยายน เวลา 09.30 น.เจ้าหน้าที่ตำรวจได้นำตัวของธีรศักดิ์ขึ้นรถควบคุมผู้ต้องหาเพื่อนำไปฝากขังที่แดนที่ 1 ของเรือนจำจังหวัดกระบี่ โดยแยกออกจากผู้ต้องขัง 8 คนซึ่งถูกจับกุมหลังจากขยายผลในคดีของเขา ตามการให้การออกเขาที่ให้การว่าเขาไปซื้อยาบ้าจากบุคคลกลุ่มดังกล่าว ระหว่างที่นำตัวของเขาออกจากห้องขัง เขามีสภาพอิดโรย เมื่อผู้สื่อข่าวได้พยามสอบถามเขาว่ามีอะไรจะพูด หรืออยากจะฝากอะไรถึงครอบครัวผู้เสียชีวิต เขาไม่ได้ตอบจนถูกนำตัวขึ้นรถ หลังจากที่ศาลปิดทำการเขาก็ถูกส่งตัวไปคุมขังที่เรือนจำจังหวัดกระบี่ ในวันที่ 9 กันยายน ผู้สื่อข่าวได้ไปสอบถามเจ้าหน้าที่เรือนจำจังหวัดกระบี่เกี่ยวกับการควบคุมตัวของธีรศักดิ์ เจ้าหน้าที่ได้ให้ข้อมูลว่า ธีรศักดิ์นอนสงบดี ไม่มีอาการโวยวายหรือหลอนใดๆ โดยถูกเจ้าหน้าที่พี่เลี้ยงดูแลอยู่ในแดนที่ 1
ปฎิกิริยาต่อคดีและการจับกุมอื่นๆหลังจากนั้น

เหตุการณ์ดังกล่าวและคดีสะเทือนขวัญในจังหวัดกระบี่ซึ่งเกิดขึ้นภายใน 7 วันโดยยาเสพติดมีส่วนเกิดข้องกับการก่อคดี ทำให้เกิดเสียงเรียกร้องจากชาวบ้านในจังหวัดกระบี่ให้รัฐบาลเพิ่มมาตรการจัดการปัญหายาเสพติดยิ่งขึ้น เนื่องจากในปัจจุบันยาเสพติดมีราคาถูก และหาซื้อง่ายจนมีคนติดยาเสพติดเพิ่มขึ้น ซึ่งสร้างปัญหาให้สังคมหนักมากยิ่งขึ้นทุกวัน ส่งผลให้เจ้าหน้าที่ตำรวจ และฝ่ายปกครองได้ออกปฎิบัติการณ์กวาดล้างยาเสพติด
ในวันที่ 7 กันยายน พ.ศ 2565 สมศักดิ์ เทพสุทิน รัฐมนตรีว่าการกระทรวงยุติธรรม ได้แสดงความเสียใจต่อเหตุการณ์ดังกล่าวพร้อมกับมอบหมายให้ทางสำนักงานยุติธรรมจังหวัดกระบี่ประสานกับญาติผู้เสียชีวิตเพื่อแจ้งสิทธิตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา ซึ่งจะเร่งพิจารณาให้ และได้สั่งการให้สำนักงานคณะกรรมการป้องกันและปราบปรามยาเสพติด และหน่วยงานที่เกี่ยวข้อง เข้าตรวจค้น สืบสวน ขยายผลและยึดทรัพย์เครือข่ายค้ายาเสพติดในพื้นที่จังหวัดกระบี่ทั้งหมดเพื่อตัดวงจรเครือข่ายค้ายาเสพติด และได้เชิญชวนให้ประชาชนร่วมกันแจ้งเบาะแสยาเสพติด ที่สายด่วน ป.ป.ส.1386 โดยผู้แจ้งจะได้รับการคุมครองความปลอดภัยพร้อมกับข้อมูลทั้งหมดดจะถูกเก็บเป็นความลับและจะได้เงินรางวัลนำจับร้อยละ 5 จากทรัพย์สินที่ยึดได้
ในวันที่ 8 กันยายน เจ้าหน้าที่สำนักงานคณะกรรมการป้องกันและปราบปรามยาเสพติดภาค 8 ร่วมกับเจ้าหน้าที่ตำรวจสถานีตำรวจภูธรเขาพนมได้ปิดล้อม 4 เป้าหมายและสามารถจับกุมผู้ต้องหาได้ 1 คนพร้อมกับยาบ้าจำนวนหนึ่ง ในวันต่อมาเจ้าหน้าที่ตำรวจได้จับกุมหญิงชื่อว่าจารีย์ เนื่องจากธีรศักดิ์ได้ซัดทอดว่าก่อนก่อเหตุเขาซื้อยาบ้าจากจารีย์จึงจำนวน 10 เม็ด ซึ่งการจับกุมจารีย์จะทำให้หลักฐานในคดีของธีรศักดิ์แน่นขึ้น ในเวลา 10.00 น. ของวันเดียวกัน มะโน เครือแก้ว กำนันตำบลกระบี่น้อย พร้อมกับประชาชนจำนวน 200 คนได้เดินทางมารวมตัวกันหน้าศาลากลางจังหวัดกระบี่เพื่อยื่นหนังสือถึงพลเอก ประวิตร วงษ์สุวรรณ ผู้ดำรงตำแหน่งรักษาการนายกรัฐมนตรี ผ่านทางพลเอกสมบัติ สืบท้วม รองผู้อำนวยการรักษาความมั่นคงภายในจังหวัดกระบี่ เพื่อเรียกร้องให้รัฐบาลดำเนินการแก้ปัญหาเรื่องยาเสพติดอย่างเป็นระบบ และเห็นผลอย่างแท้จริง  หลังจากเกิดคดีสะเทือนขวัญในจังหวัดกระบี่ถึง 3 คดี ในระยะเวลา 7 วัน โดยมีข้อเสนอให้รัฐบาลบังคับใช้กฎหมายต่อผู้ค้าและเสพติดยาเสพติดให้เด็ดขาด, ตั้งคณะกรรมการแก้ไขปัญหายาเสพติดขึ้นมาเป็นพิเศษ และเอาผิดกับเจ้าหน้าที่รัฐที่เข้าไปมีส่วนเกี่ยวข้องกับยาเสพติดทุกกรณีโดยเด็ดขาด พลเอกสมบัติได้รับปากว่าจะเสนอไปยังพลเอกประวิตรโดยตรงและจะดำเนินการอย่างเร่งด่วน วันที่ 14 กันยายน นายพุฒิพงศ์ ศิริมาตย์ ผู้ว่าราชการจังหวัดกระบี่ และพล.ต.ต.ชัยวัฒน์ อุ้ยคำ ผู้บังคับบัญชาตำรวจภูธรจังหวัดกระบี่ ปล่อยแถวเจ้าหน้าที่ตำรวจและกองอาสารักษาดินแดนเพื่อออกปฎิบัติการกวาดล้างยาเสพติด โดยขอหมายศาลเข้าตรวจค้น 60 จุด และสามารถจับกุมผู้เสพยาเสพติดและผู้ค้ายาเสพติดได้กว่า 100 คน โดยผู้เสพจะถูกส่งไปบำบัด ส่วนผู้ค้าจะถูกส่งไปพิจารณาคดีต่อไป พุฒิพงศ์ยังได้กล่าวอีกว่า"การปราบปรามการก่ออาชญากรรม และยาเสพติดเป็นนโยบายเร่งด่วนที่ต้องดำเนินการ แต่ต้องอยู่ภายใต้กฎหมาย เนื่องจากจังหวัดกระบี่เป็นเมืองท่องเที่ยว"
การพิจารณาคดี และเสียชีวิต

ศาลจังหวัดกระบี่ได้ตัดสินประหารชีวิตธีรศักดิ์ในปีพ.ศ. 2566 และเรือนจำจังหวัดกระบี่ได้ย้ายตัวของเขาไปยังเรือนจำกลางนครศรีธรรมราชเมื่อวันที่ 28 เมษายน พ.ศ. 2566
ต่อมาในปี พ.ศ. 2567 เขาติดเชื้อไข้หวัดใหญ่ระหว่างการแพร่ระบาดของโรคไข้หวัดใหญ่ในเรือนจำจังหวัดนครศรีธรรรมราช เรือนจำจังหวัดนครศรีธรรมราชจึงส่งตัวของเขาไปยังโรงพยาบาลมหาราชนครศรีธรรมราช ในช่วงเช้าของวันที่ 27 เมษายน พ.ศ. 2567 เขาเสียชีวิตที่โรงพยาบาลมหาราชนครศรีธรรมราชหลังจากอาการทรุดตัวลงประกอบกับอาการติดเชื้อในกระแสเลือด หลังจากนั้นญาติของเขาได้รับศพของเขากลับไปประกอบพิธีทางศาสนาที่บ้านของเขาใน ตำบลพรุเตียว อำเภอเขาพนม
ทางหลวงแผ่นดินหมายเลข 403

|  ทางหลวงแผ่นดินหมายเลข 403> ข้อมูลของเส้นทาง |
| --- | --- |
ความยาว: 118.888 กิโลเมตร (73.874 ไมล์)
ทางแยกที่สำคัญ
ปลายทางทิศเหนือ:  / ใน อ.เมือง จ.นครศรีธรรมราช
 :  ใน อ.ร่อนพิบูลย์ และ อ.ทุ่งสง จ.นครศรีฯ  ใน อำเภอรัษฎา จังหวัดตรัง  ใน อำเภอห้วยยอด จังหวัดตรัง ถนนวงแหวนรอบเมืองตรัง ใน อำเภอเมือง จังหวัดตรัง
ปลายทางทิศใต้: แม่น้ำตรัง ถนนรัษฎา ใน อ.กันตัง จ.ตรัง
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 403 สายนครศรีธรรมราช–กันตัง เป็นทางหลวงแผ่นดินไปยังภาคใต้ฝั่งอันดามัน เป็นทางหลวงแผ่นดินเลนถนนตลอด 4 เลน และมีความสำคัญ เพราะเป็นเส้นทางที่ไม่มีทางเขา ทางหลวงแผ่นดินหมายเลข 403  สามารถแบ่งเส้นทางออกเป็น 3 ช่วง ได้แก่
- ช่วงแรกเริ่มต้นจากอำเภอเมืองนครศรีธรรมราช จากนั้นก็วิ่งไปทางทิศตะวันตกเฉียงใต้ ผ่านอำเภอร่อนพิบูลย์ ข้ามทางรถไฟสายใต้ และบรรจบกับ ทางหลวงแผ่นดินหมายเลข 41 ที่สามแยกสวนผัก
- ช่วงที่ 2 แยกจากทางหลวงแผ่นดินหมายเลข 4301 บริเวณสามแยกทุ่งสง แล้ววิ่งไปทางตะวันตก ออกจากตัวอำเภอทุ่งสง และเข้าสู่ทางแยกต่างระดับทุ่งสง แล้วมุ่งทางตะวันตก ผ่านอำเภอรัษฎา อำเภอห้วยยอด จังหวัดตรัง ผ่าน ถนนเพชรเกษมที่สี่แยกอันดามัน แล้วไปบรรจบกับ ถนนวงแหวนรอบเมืองตรัง ที่แยกนาขา อำเภอเมืองตรัง จังหวัดตรัง
- ช่วงที่ 3 แยกจากถนนในอำเภอเมืองตรัง ไปทางตะวันตกเฉียงใต้ ผ่านถนนวงแหวนรอบเมืองตรัง ขนานไปกับแม่นํ้าตรัง สิ้นสุดเส้นทางที่อำเภอกันตัง
รายละเอียดของเส้นทาง

ทางหลวงแผ่นดินหมายเลข 403 เป็นเส้นทางหลักที่เชื่อมระหว่างจังหวัดนครศรีธรรมราชกับจังหวัดตรัง โดยมีเส้นทางช่วงแรกเริ่มจากสี่แยกหัวถนน อำเภอเมืองนครศรีธรรมราช ซึ่งเป็นจุดเริ่มต้นของทางหลวงแผ่นดินหมายเลข 408 และทางหลวงแผ่นดินหมายเลข 4013 ด้วย เส้นทางในช่วงแรกเป็นถนนลาดยาง 4 ช่องจราจร มีเกาะกลางถนนคั่นกลาง วิ่งไปทางตะวันตกเฉียงใต้ เส้นทางราบเรียบ ผ่านอำเภอพระพรหม อำเภอร่อนพิบูลย์ และสิ้นสุดโดยบรรจบกับทางหลวงแผ่นดินหมายเลข 41 ที่สามแยกสวนผัก ระยะทางประมาณ 35 กิโลเมตร
ช่วงที่ 2 เริ่มจากสามแยกบ้านจำปาแยกจากทางหลวงแผ่นดินหมายเลข 41 ด้านทิศเหนือ วิ่งไปทางตะวันตกขนานกับทางหลวงแผ่นดินหมายเลข 41 ทางช่วงแรกเป็นถนนลาดยาง 2 ช่องจราจรเลียบไปตามไหล่เขาเตี้ย ๆ จากนั้นได้ขยายเป็น 4 ช่องจราจร เข้าสู่ตัวอำเภอทุ่งสง จากนั้นมุ่งลงใต้ ข้ามทางหลวงแผ่นดินหมายเลข 41 เข้าสู่จังหวัดตรัง และบรรจบกับทางหลวงแผ่นดินหมายเลข 419  ระยะทางประมาณ 79 กิโลเมตร อยู่ในจังหวัดนครศรีธรรมราชประมาณ 30 กิโลเมตร และอยู่ในจังหวัดตรังประมาณ 49 กิโลเมตร
ช่วงที่ 3 เริ่มจากอำเภอเมืองตรัง มุ่งไปทางตะวันตกเฉียงใต้ สิ้นสุดที่อำเภอกันตัง ระยะทางประมาณ 20 กิโลเมตร
เดิมที เส้นทางช่วงที่ 1 และช่วงที่ 2 เป็นเส้นทางเดียวกัน แต่เมื่อมีการก่อสร้างทางหลวงแผ่นดินหมายเลข 41 ช่วงจังหวัดสุราษฎร์ธานี-อำเภอทุ่งสง-จังหวัดพัทลุง จึงได้ใช้ทางหลวงแผ่นดินหมายเลข 403 ช่วงแยกสวนผัก ถึงแยกบ้านจำปา ซึ่งเป็นช่วงที่ข้ามภูเขา มาเป็นส่วนหนึ่งของทางหลวงแผ่นดินหมายเลข 41 แทน
เกร็ด

ทางหลวงแผ่นดินหมายเลข 403 ช่วงทุ่งสง–บ้านจำปา ปัจจุบันเป็น  ทางหลวงแผ่นดินหมายเลข 4305
ทางหลวงแผ่นดินหมายเลข 403 ช่วงอำเภอรัษฎา-อำเภอห้วยยอด ได้เปลี่ยนหมายเลขทางหลวงเป็น 4269 ถนนเทศารัษฎา
ทางหลวงแผ่นดินหมายเลข 403 ช่วงทางเข้าศาลหลักเมืองตรัง ได้เปลี่ยนหมายเลขทางหลวงเป็น 4306 ทางหลวงแผ่นดินหมายเลข 4306 ต่อมาได้โอนเป็นทางหลวงท้องถิ่น
ตำบลบางใหญ่ (อำเภอบางปลาม้า)

บทความนี้เกี่ยวกับตำบลในอำเภอบางปลาม้า สำหรับอำเภอในจังหวัดนนทบุรี ดูที่ อำเภอบางใหญ่
| ตำบลบางใหญ่ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Bang Yai
ประเทศ: ไทย
จังหวัด: สุพรรณบุรี
อำเภอ: บางปลาม้า
พื้นที่
 • ทั้งหมด: 27.12 ตร.กม. (10.47 ตร.ไมล์)
ประชากร (2566)
 • ทั้งหมด: 4,320 คน
 • ความหนาแน่น: 159.29 คน/ตร.กม. (412.6 คน/ตร.ไมล์)
รหัสไปรษณีย์ : 72150
รหัสภูมิศาสตร์: 720404
 ส่วนหนึ่งของสารานุกรมประเทศไทย
| องค์การบริหารส่วนตำบลบางใหญ่ |
| --- | --- |
องค์การบริหารส่วนตำบล
อบต.บางใหญ่ที่ตั้งที่ทำการองค์การบริหารส่วนตำบลบางใหญ่
พิกัด: 14°17′29.6″N 100°07′42.0″E﻿ / ﻿14.291556°N 100.128333°E﻿ / 14.291556; 100.128333
ประเทศ:  ไทย
จังหวัด: สุพรรณบุรี
อำเภอ: บางปลาม้า
พื้นที่
 • ทั้งหมด: 27.12 ตร.กม. (10.47 ตร.ไมล์)
ประชากร (2566)
 • ทั้งหมด: 4,320 คน
 • ความหนาแน่น: 159.29 คน/ตร.กม. (412.6 คน/ตร.ไมล์)
รหัส อปท.: 06720412
ที่อยู่ที่ทำการ: หมู่ 4 ตำบลบางใหญ่ อำเภอบางปลาม้า จังหวัดสุพรรณบุรี 72150
เว็บไซต์: www.bangyai.go.th
 ส่วนหนึ่งของสารานุกรมประเทศไทย
บางใหญ่ เป็นตำบลในอำเภอบางปลาม้า จังหวัดสุพรรณบุรี
ที่ตั้งและอาณาเขต

ตำบลบางใหญ่ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลวัดโบสถ์ ตำบลวัดดาว และตำบลบ้านแหลม
ทิศตะวันออก ติดต่อกับตำบลตะค่า และตำบลกฤษณา
ทิศใต้ ติดต่อกับตำบลบ้านช้าง ตำบลบ้านกุ่ม และตำบลต้นตาล (อำเภอสองพี่น้อง)
ทิศตะวันตก ติดต่อกับตำบลบางพลับ (อำเภอสองพี่น้อง)
การปกครองส่วนภูมิภาค > การปกครองส่วนภูมิภาค

ตำบลบางใหญ่แบ่งพื้นที่การปกครองออกเป็น 8 หมู่บ้าน ได้แก่
หมู่ที่ 1 บ้านบางใหญ่
หมู่ที่ 2 บ้านบางแม่หม้าย
หมู่ที่ 3 บ้านบางแม่หม้าย
หมู่ที่ 4 บ้านบางแม่หม้าย
หมู่ที่ 5 บ้านดอนกระเบื้อง
หมู่ที่ 6 บ้านหนองมูยี่
หมู่ที่ 7 บ้านบางใหญ่
หมู่ที่ 8 บ้านดอนแฟบ